Dómur héraðsdóms Reykjavíkur í máli nr . E - 4614 / 2011 Toyota á Íslandi ehf. gegn íslenska ríkinu . Með dómi héraðsdóms Reykjavíkur sem kveðinn var upp þann 13. júní 2012 var íslenska ríkið sýknað af kröfum Toyota á Íslandi ehf . Stefnandi krafðist m.a. ógildingar á úrskurði ríkisskattstjóra dags. 17. nóvember 2010 í máli stefnanda . Ágreiningurinn í málinu snerist um það hvort að vaxtagjöld sem til féllu vegna láns sem Bergey ehf. tók til að fjármagna kaup á hlutabréfum í P. Samúelssyni hf. teldust til rekstrarkostnaðar og væru þannig frádráttarbær frá skattskyldum tekjum síðarnefnda félagsins eftir að það hafði yfirtekið hið fyrrnefnda . Í niðurstöðum dómsins er ekki fallist á vaxtagjöld lögaðila séu frádráttarbær óháð því hvernig til þeirra skulda var stofnað sem vaxtagjöldin stafa af . Ákvæði 2. mgr. 29. gr. tekjuskattslaga hefur að geyma skilyrði fyrir frádráttarbærni gjalda en í ákvæðinu kemur fram að lögaðilum sé heimilt að draga frá tekjum sínum þau gjöld sem ganga til að afla teknanna , tryggja þær eða halda þeim við . Þá kemur ennfremur fram í dóminum að þegar Bergey ehf. hafði sameinast dótturfélagi sínu hafi grundvöllur frádráttarins brostið . Lánið hafi nýst til eignaaukningar Smáeyjar ehf. , móðurfélags stefnanda , þótt félagið sem keypt hafði verið greiddi afborganir og vexti . Ennfremur taldi dómarinn ósannað að skapast hefði bindandi venja um úrlausn þess atriðis sem deilt var um í máli þessu .